

REPUBLIKA HRVATSKA

VUKOVARSKO-SRIJEMSKA ŽUPANIJA

 OPĆINA ANDRIJAŠEVCI

**Općinski načelnik**

KLASA: 402-08/22-01/02

URBROJ:2196-6-01-23-4

Rokovci, 19. siječnja 2023. godine

Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, br. 26/15 i 37/21), Pravilnika o financiranju javnih potreba Općine Andrijaševci („Službeni vjesnik“ Vukovarsko-srijemske županije, br. 14/15 i 2/16), te članka 42. Statuta Općine Andrijaševci („Službeni vjesnik“ Vukovarsko-srijemske županije, br. 2/22), općinski načelnik Općine Andrijaševci objavljuje:

**Javni natječaj**

**za financiranje programa i projekata koje provode udruge**

**na području Općine Andrijaševci u 2023. godini**

**Općina Andrijaševci**poziva udruge koje provode projekte i programe od interesa za opće dobro na području općine Andrijaševci da se prijave za financijsku podršku projektima i programima koji doprinose razvoju kapaciteta udruga za opće dobro u zajednici.

(2) Udruge sukladno ovom Javnom natječaju za financiranje programa i projekata koje provode udruge na području Općine Andrijaševci u 2023. godini (u daljnjem tekstu: Natječaj) mogu prijaviti projekte i programe za sljedeća prioritetna područja:

- iz područja kulture, tehničke kulture, sporta, socijalne skrbi i usluga, te lovstva i

konjogojstva,

- iz područja djelovanja braniteljskih udruga proizašlih iz Domovinskog rata,

- iz područja rada s invalidima, te djecom i mladima, osobama treće životne dobi, odgoja i

obrazovanja,

- iz područja zaštite okoliša i prirode, prava potrošača,

- iz područja građanskih inicijativa, okupljanja i zaštite žena, ljudskih prava i sloboda.

(4) Ukupno planirana vrijednost Natječaja je **31.720,75 eura**.

**Najmanji** iznos financijskih sredstava koji se može prijaviti i ugovoriti po pojedinom projektu je **135,00 eura**, a najveći iznos po pojedinom projektu je **8.000,00 eura.**

(5) Rok za podnošenje prijedloga projekata i programa je **30** **dana**, a završava **19.02.2023.** godine. Projekti i programi se prijavljuju s rokom provedbe zaključno do 31. prosinca 2023.godine.

(6) Svaka udruga može prijaviti i ugovoriti najviše jedan projekt/program u okviru ovog Natječaja, za razdoblje provedbe do 31.12.2023. godine. Ista udruga može biti partner na više projekata unutar prioritetnih područja Natječaja.

Prijavu projekata i programa na Natječaj može podnijeti udruga koja je upisana u Registar udruga i djeluje najmanje jednu godinu u Republici Hrvatskoj zaključno s danom objave Natječaja, koja je programski usmjerena na rad u područjima koji se financiraju ovim Natječajem, a što je razvidno iz ciljeva i popisa djelatnosti u statutu udruge, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila ugovorne obveze prema Općini Andrijaševcite svim drugim davateljima financijskih sredstava iz javnih izvora.

Prije potpisa ugovora odnosno kao prilog uz dokumentaciju uz prijavu na Natječaj udruga će morati priložiti dokaze da se protiv odgovorne osobe u udruzi i voditelja projekta ne vodi kazneni postupak, te da udruga ima podmirene sve doprinose i plaćen porez prema državnom proračunu i Općini.

*Napomena:*

Potvrdu o nepostojanju duga prema Općini Andrijaševci nije nužno dostavljati jer će stanje duga po službenoj dužnosti utvrditi Jedinstveni upravni odjel Općine Andrijaševci.

(7) Kako se može ostvariti prednost u financiranju projekta i tko nema pravo prijava na Natječaj detaljno je opisano u Uputama za prijavitelje**.**

(8) Prijedlozi projekata i programa dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općine [**http://andrijasevci.hr/**](http://andrijasevci.hr/)

Natječajnu dokumentaciju treba poslati preporučeno poštom ili osobno (predaja na urudžbeni zapisnik u pisarnicu Općine Andrijaševci) na sljedeću adresu:

Općina Andrijaševci

Vinkovačka 6, 32271 Rokovci

***“ Javni natječaj za financiranje programa i projekata koje provode udruge***

***na području Općine Andrijaševci u 2023. godini***

***– NE OTVARAJ ”***

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom Natječaja detaljno su opisani u Uputama za prijavitelje.

Razmatrat će se samo projekti i programi koji su pravodobno prijavljeni, te koji u cijelosti zadovoljavaju propisane uvjete Natječaja.

(9) Sva pitanja vezana uz ovaj Natječaj mogu se postaviti elektroničkim putem, slanjem upita na adresu elektroničke pošte: [opcina-andrijasevci@vk.htnet.hr](mailto:opcina-andrijasevci@vk.htnet.hr) ili osobno u Općini Andrijaševci najkasnije 10 dana prije isteka Natječaja.

**OPĆINSKI NAČELNIK**

**Ante Rajković**